LX Concurs de Paelles
27 de setembre de 2022

Carcaixent

SORTEIG: Dijous 6 d’octubre, a les 20.00 h, Plaça del Mercat

INSCRIPCIONS: Fins al 5 d’octubre, 1€ per butlleta (per a ONG), Mercat Municipal

BASES DEL CONCURS DE PAELLES CARCAIXENT 2022

1) Se sortejaran 150 paelles, el dijous 6 d’octubre a les 20.00 hores, a les escales de la Plaça del Mercat.

2) Les inscripcions es realitzaran al Mercat Municipal.

3) Per participar al sorteig, les persones interessades hauran d’emplenar l’imprès que facilita l’Organització en paper ¡ entregar-lo en el Mercat Municipal, com a màxim, el dimecres 5 d’octubre. Per a una millor organització, caldrà abonar 1€ per cada butlleta d’inscripció que es presente. Els diners seran entregats per part de l’Associació del Mercat Municipal a una associació sense ànim de lucre designada pel mateix Mercat.

4) A l’imprès es faran constar els noms de les persones sol·licitants, així com el seu DNI (lletra inclosa). Si es detecten duplicitats en els DNI es retiraran les dites butlletes. A efectes de control, la Comissió Organitzadora podrà en qualsevol moment demanar la presentació dels documents d’identitat que figuren en l’imprès d’inscripció.

5) El sorteig serà públic. Haurà d’estar present una de les dos persones que encapçalen la inscripció. Les persones premiades amb una paella hauran de presentar obligatòriament el seu DNI; si no ho fan, l’adjudicació es considerarà nul·la i es tornarà a sortejar la paella. L’absència es considera com a renúncia.

6) Els premiats rebran de la Comissió Organitzadora un VAL NUMERAT que haurà de presentar-se per retirar els ingredients. En cap cas s’entregaran les bosses d’ingredients sense aportar el VAL. El dia 12 d’octubre, al Mercat d’11.00h a 12.30h, es podran arreplegar les bosses d’ingredients, beguda i aigua, a les escales de la plaça. Passades les 12.30h no s’entregarà ja cap bossa. Cadascuna de les bosses conté ingredients per a 8-10 racions de paella.

7) Podran ajuntar-se dos o més paelles en un mateix calder, per ser un grup nombrós, sempre que així s’indique als membres de l’Organització.

8) Per cada paella corresponen 8 cadires i 1 taula (garantides fins a esgotar existències). No es podrà BASES DEL CONCURS DE PAELLES CARCAIXENT 2022 retirar cap taula ni cadira si no es mostra el VAL. La persona, el DNI de la qual figure encapçalant la butlleta, serà la responsable de tornar en bones condicions les taules i cadires que s’han emportat.

9) Tots els participants hauran de mostrar la paella al Jurat Qualificador, de 13.30 a 14.30 hores. El Jurat estarà ubicat davant del Casal Jove i estarà format per dos cuiners professionals i el regidor de Festes.

10) La paella s’haurà de cuinar a la vista del públic en la zona habilitada a l’efecte en el Parc Navarro Daràs. Si es vol optar als premis, no es podran afegir altres ingredients que no siguen els facilitats per l’Organització. Les paelles es podran cuinar a gas o a llenya. Cada participant s’haurà de portar tots els utensilis necessaris, inclosos el gas o la llenya. Es podrà començar a cuinar la paella a partir de les 12.00h. Les persones participants presentaran les seues paelles al Jurat a partir de les 13.30h i fins al final de l’acte, aproximadament a les 14.30h.

11) L’Organització entregarà 3 premis:

\- Premi a la millor paella

\- Premi a la millor paella cuinada per joves

\- Premi a la millor decoració de paella

L’entrega dels premis tindrà lloc a l’escenari ubicat al Parc Navarro Daràs aproximadament a les 15:30 hores.

12) Les paelles es podran menjar al Parc Navarro Daràs, sense ocupar la zona del parc destinada a l’esdeveniment de la vesprada.

13) La participació al concurs suposa la total acceptació d’aquestes bases.

NOTA: Les taules i cadires es podran retirar al punt habilitat per la Brigada Municipal, a partir de les 11.30, al mateix Parc Navarro Daràs. En acabar la sobretaula, els grups hauran de retirar les taules i cadires i tornar-les al punt on les van recollir. L’Ajuntament col·locarà contenidors de fem darrere de la font del Parc. Preguem que totes les persones participants respecten aquestes indicacions i mantinguen una actitud cívica pel bé de la festa.